Der er sket en ulykke på motorvej E45 nord for Limfjordstunnelen, der giver lang kø i morgentrafikken.

Der er sket et harmonikasammenstød i venstre vognbane ved frakørsel 21 Nørresundby Nord. Ulykken er sket i sydgående retning, og skaber lang kø i morgentrafikken på motorvej E45 og fra E39 ud på motorvej E45, det oplyser P4 trafik. Ulykken er sket cirka 500 meter før Limfjordstunnelen. Ventetiden var på op imod 40 minutter, da det var på sit højeste, men alle tre vognbaner er igen åbne. Du kan følge med i morgetrafikkens udvikling her.